**22-TA-2362: Noteikumu projekts (Jauns)**

Par Latvijas Republikas valdības un Austrālijas valdības saprašanās memorandu par diplomātiskā un konsulārā personāla darbinieku apgādājamo nodarbinātību

|  |  |  |  |  |
| --- | --- | --- | --- | --- |
| **Nr.p.k.** | **Saskaņošanai nosūtītā projekta redakcija** | **Iebildums / Priekšlikums** | **Apstrādes informācija** | **Galīgā redakcija** |
| 1. | **Anotācija (ex-ante)**  1.3. Pašreizējā situācija, problēmas un risinājumi | **Priekšlikums (IEM - 24.08.2022.)**  Iekšlietu ministrija norāda, ka Imigrācijas likuma 9.panta piektās daļas 22.punkts nosaka, ka tiesības uz nodarbinātību bez ierobežojumiem piešķir ārzemniekam, kurš ir saņēmis Latvijā akreditētas ārvalstu diplomātiskās vai konsulārās pārstāvniecības, starptautiskās organizācijas vai tās pārstāvniecības, konsulārās iestādes darbinieka ģimenes locekļa personas apliecību, ja Latvijas Republikai ar attiecīgo valsti vai starptautisko organizāciju ir noslēgts atbilstošs līgums vai arī vienošanās par savstarpējības principa piemērošanu.  Ārlietu ministrija projekta anotācijā norāda, ka sarunu procesā Austrālijas puse noraidīja Latvijas puses priekšlikumu noslēgt starpvaldību līgumu, norādot, ka šajā gadījumā Austrālijā līgumam būtu nepieciešama sarežģīta un laikietilpīga parlamenta ratifikācijas procedūra, kuru nepiemēro šāda veida dokumentiem. Neskatoties uz Austrālijas pozīciju, ievērojot likuma "Par Latvijas Republikas starptautiskajiem līgumiem" 1.pantu, Latvijā minētais Memorands tiek uzskatīts par starptautisko līgumu. Saskaņā ar Imigrācijas likuma 9. panta piektās daļas 22.punktu tas piešķirs Austrālijas diplomātu ģimenes locekļiem tiesības uz nodarbinātību bez ierobežojumiem, ja Latvijā kādreiz tiktu atvērta Austrālijas diplomātiskā pārstāvniecība.  Iekšlietu ministrija vērš uzmanību, ka saprašanās memorands pēc savas būtības ir  nesaistoša starptautiskā vienošanās, kas pusēm neuzliek juridiskās saistības.  2011.gadā Tieslietu ministrija izstrādāja koncepciju “Par starptautisko līgumu nacionālā normatīvā regulējuma pilnveidošanas nepieciešamību” (turpmāk - koncepcija) (Ministru kabineta 2011.gada 13.aprīļa rīkojums Nr.152), kurā ir aplūkota starptautisko publisko līgumu nacionālā normatīvā regulējuma problēma un piedāvāti šīs problēmas risinājumi. Attiecībā uz saprašanās memorandiem koncepcijā ir minēts, ka, ja pušu vēlme nav bijusi noslēgt saistošu līgumu, tad saprašanās memorands nekļūst par starptautisku līgumu tikai tādēļ vien, ka Latvijas puse to ir apstiprinājusi tādā procedūrā, kā tiek apstiprināts starptautisks līgums.  Līdz ar to Iekšlietu ministrija izsaka bažas attiecībā uz anotācijā norādīto, ka memorands ir starptautisks līgums, līdz ar ko tas piešķirtu Austrālijas diplomātu ģimenes locekļiem tiesības uz nodarbinātību bez ierobežojumiem atbilstoši Imigrācijas likuma 9.panta piektās daļas 22.punktā noteiktajām prasībām.    *Piedāvātā redakcija*  - | **Nav ņemts vērā**  Nav ņemts vērā  Saskaņā ar Vīnes konvenciju par starptautisko līgumu tiesībām starptautiskais līgums ir rakstiska vienošanās starp valstīm, kuru reglamentē starptautiskās tiesības. Savukārt Likums par Latvijas Republikas starptautiskajiem līgumiem noteic, ka starptautiskie līgumi ir vienošanās - neatkarīgi no tā, kā nosauktas šīs vienošanās. Līdz ar to parakstītais dokuments primāri ir vērtējams, analizējot tā saturu, nevis formu vai nosaukumu.  Parakstītā vienošanās ir noslēgta starp valstīm (valdībām) un tā regulē pušu attiecības diplomātu dzīvesbiedru nodarbinātības jomā. Atšķirībā no klasiska saprašanās memoranda, kas lielākoties pauž politisku apņemšanos, bet neveido pusēm juridiskās saistības, šī vienošanās nosaka konkrētas pušu tiesības un pienākumus attiecībā uz diplomātu dzīvesbiedru tiesībām strādāt algotu darbu.  Vienošanās izstrādes stadijā abas puses piekrita vienošanās saistošām raksturam, taču Austrālijas puse norādīja, ka dokumenta noslēgšana līguma (treaty) formātā saskaņā ar Austrālijas iekšējo procedūru paredz parlamenta piekrišanu, kas netiek praktizēta šāda veida līgumiem. Tādējādi, ievērojot Austrālijas pozīciju, dokuments tika nosaukts “saprašanās memorands”. Ņemot vērā minēto, uzskatām, ka parakstītais dokuments atbilst starptautiskā līguma definīcijai. | 1.3. Pašreizējā situācija, problēmas un risinājumi |